**PROTOKOLL Årsmøte 2022 – Rødt Nordre Aker**

Tidspunkt: **16. februar 2022 kl. 19-21**

Sted: Bydelshuset, Nydalsveien 21

Deltakere: Totalt deltok 16 medlemmer (1 på Teams)

*Saksdokumentene ligger ute på lagets nettside:* ***https://roedt.no/nordre-aker***

Leder i lagsstyret, Claus Fischer, ønsket velkommen og innledet møtet.

1. **Konstituering**

Følgende personer ble foreslått og enstemmig valgt:

* + Møteleder**: Claus Fischer**
	+ Referent: **Kari Frodesen**
	+ Til å underskrive protokollen: **Tonje Wigelius Olsen** og **Anne Larsen**.

**2. Årsmelding/beretning 2021**

Beretningen ble gjennomgått og kommentert av styrets leder. Lagsarbeidet har dette året hovedsakelig vært knyttet til valgkampen. Vi har hatt en betydelig medlemsvekst i 2021 (58 nye i løpet av året, hele 30 av disse etter valget), og pr 31.12 var vi totalt 234 medlemmer.

**Vedtak**: Årsmeldingen er enstemmig godkjent.

**3. Regnskap 2021**

Regnskapet ble gjennomgått og kommentert. Kostnadene i 2021 har i hovedsak vært knyttet til valgkampen (brosjyre, materiell m.m.). Økonomien i laget er god og gir rom for økt aktivitet fremover.

**Vedtak**: Regnskapet er enstemmig godkjent.

**4. Årsplan/rammeplan for lagsarbeidet i 2022**

Styrets forslag til prioriterte saker for Rødt Nordre Aker i 2022 ble gjennomgått og kommentert. Hovedpunktene er:

1. Samordning av Rødts arbeid i bydelen – samarbeid med lokalpolitiske organer
2. Boligpolitikk i bydelen
3. Nye Rikshospitalet – Gaustad/Aker/Ullevål
4. Utbygging av Trollvanns- og Grefsenkleiva
5. Opinionsarbeid i bydelen
6. Systematisk studiearbeid i laget

Det ble en lang og fruktbar diskusjon med stort engasjement knyttet til de enkelte sakene – ikke minst en del konkrete innspill vedr. sykehussaken. Det er bred enighet om at lokallaget kan spille en (mer) aktiv rolle i bydelen i samarbeid med andre aktører.

**Vedtak:** Årsmøtet tar styrets forslag til rammeplan for 2022 til etterretning. Styret bes om å følge opp innspillene fra årsmøtet i den videre planleggingen.

**5. Valg**

1. **Styret i lokallaget**

Valgkomiteen la frem følgende innstilling til nytt lokallagsstyre for 2022:

​​​​​​ Leder: Claus Fischer (gjenvalg)

Kasserer: Rolf Wesenberg (gjenvalg)

Styremedlemmer:​​

* Tonje Wigelius Olsen (gjenvalg) BU-repr.
* Anne-Grethe Tuseth (gjenvalg)
* Ozren Zrno (ny)
* Frank Ryghaug (ny)
* Rune Holm (ny)
* Malek Rasoul (ny)

**Vedtak**: Valgkomiteens innstilling er enstemmig vedtatt.

1. **Valgkomite**

I 2021 har valgkomiteen bestått av Helle Borgen og Even Brockstedt. De ble foreslått gjenvalgt, og begge aksepterte dette. Det er imidlertid ønskelig å være flere om dette arbeidet, og styret bes sørge for å supplere komiteen med ytterligere en person.

**Vedtak**: Valgt ved akklamasjon.

1. **Delegater til årsmøte i Rødt Oslo 2022**

Rødt Oslo avholder sitt årsmøte 19. – 20. mars på OsloMet, Pilestredet 46.
*(Ref info på nettsiden https://roedt.no/oslo)*

Lagene kan sende delegater i hht. antall betalende medlemmer pr 01.01.2022. Rødt Nordre Aker kan sende 5 delegater i år *(antall tellende medlemmer: 197).*

Følgende delegater ble forslått:

* Claus Fischer
* Tonje Wigelius Olsen
* Anne-Grethe Tuseth
* Ozren Zrno
* Frank Ryghaug
* Rune Holm *(vara – møter som observatør)*

**Vedtak**: Valgt ved akklamasjon.

Med dette var årsmøtet formelt avsluttet. Før møtet ble hevet ble det orientert om andre aktuelle saker i bydelen.

**7. Eventuelt** *(orienteringssaker)*

Følgende saker ble referert og diskutert:

* Adkomst til Grefsenveien 78 D – pågående sak i Oslo bystyre hvor Rødt har hatt en aktiv rolle i lengre tid til støtte for beboerne i Grefsen Senior Boligsameie.
* Barnehagedekning – flere pågående saker.
* Bøndene i Maridalen – står i fare for å bli «husmenn».
* Kvaliteten på kommunale boliger i bydelen er under enhver kritikk. Et aktuelt tema for laget?
* Nytt fengselsbygg i Bretvedtskogen – pågående sak/aksjon i Bjerke bydel. Hvorfor ikke bygge fengsel på Gaustad i stedet – og bevare sykehuset på Ullevåltomta?

Oslo, 19. februar 2022

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**Tonje Wigelius Olsen** (sign) **Anne Larsen** (sign)